แนวโน้ม SET ลงตามตปท. หลัง “เฟด” จ่อขึ้นดอกเบี้ยถึงปี 66 – น้ำมันลงกดดันหุ้นพลังงาน
แนวโน้ม “ดัชนี” เช้าปรับลงตามตลาดหุ้นตปท. จาก “เฟด” ส่งสัญญาณขึ้นดอกเบี้ยต่อถึงปี 66 ประกอบกับราคาน้ำมันปรับลงกดดันหุ้นพลังงาน ให้ให้แนวต้าน 1,640-1,650 จุด แนวรับ 1,620-1,610 จุด
แนวโน้ม “ดัชนี” เช้าปรับลงตามตลาดหุ้นตปท. จาก “เฟด” ส่งสัญญาณขึ้นดอกเบี้ยต่อถึงปี 66
22 ก.ย. 2565

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งตัวลงตามตลาดหุ้นในภูมิภาคเอเชียที่ปรับตัวลง และตามทิศทางเดียวกับตลาดหุ้นสหรัฐฯเมื่อคืนนี้ แม้ว่าการประชุมธนาคารกลางสหรัฐฯ (เฟด) จะปรับเพิ่มอัตราดอกเบี้ยสหรัฐฯ 0.75% เป็นไปตามคาด แต่ประธานเฟดยังคงมีการส่งสัญญาณเดินหน้าขึ้นดอกเบี้ยต่อเนื่องไปจนถึงปี 66 และไม่มีท่าทีว่าชะลอการขึ้นดอกเบี้ย ซึ่งสวนทางกับที่ตลาดคาดว่าจะเห็นการเริ่มลดดอกเบี้ยในปี 66 บ้าง ทำให้เป็นแรงกดดันต่อตลาดหุ้นเข้ามา
ขณะเดียวกันค่าเงินดอลาร์สหรัฐฯยังคงแข็งค่าต่อเนื่อง ทำให้กดดันต่อสินทรัพย์อื่นๆ รวมถึงสินทรัพย์เสี่ยงที่ยังมีแรงกดดันเข้ามา และอาจจะมีแรงกดดันต่อตลาดหุ้นไทยเข้ามาเพิ่มเติมจากราคาน้ำมันที่ปรับตัวลดลง ซึ่งอาจจะเป็นแรงกดดันต่อหุ้นพลังงานในวันนี้ และกดดันต่อดัชนีด้วย
โดยให้แนวต้าน 1,640-1,650 จุด แนวรับ 1,620-1,610 จุด